תצהיר
[bookmark: OLE_LINK1]אני החתום מטה, ירון דהן, ת.ז. 066428020, לאחר שהוזהרתי כי עלי לומר את האמת כולה ואת האמת בלבד, וכי אם לא אעשה כן, אהיה צפוי לעונשים הקבועים בחוק, מצהיר בזה כדלקמן:
1. הנני עושה תצהירי זה בנוגע לנסיבות התביעה שהגשתי כנגד המוסד לביטוח לאומי בתיק ב.ל. 37574-01-26 בבית הדין לעבודה בתל אביב.

2. אני עובד במספרה "מירו וניסו", בשד' שאול המלך 4 בתל אביב, שזה בעצם עסק שאבא ודוד שלי הקימו, אבא שלי, מאיר דהן (להלן: "אבא"), ואני עובד במספרה משנת 2008

3. למדתי את התחום במוסדות המובילים וההתמקצעתי בארץ ובחו"ל. במספרה אני מבצע גם תספורות "רגילות" וגם דברים יותר מורכבים עם תכשירים, טכנולוגיות ושיטות מהמובילות שיש. אני מרכז את כל הנושא ואת הרכש והחדשנות וזה רק באחריותי.

4. לכל אחד מאיתנו יש את הלקוחות הקבועים שלו, אם אצלי הלקוחות הם יותר מגוונים אצל אבא הלקוחות הם קבועים ובאים בעיקר לצורך ביצוע תספורת/גילוח.

5. ביום שישי 17.1.2025, אבא הגיע למספרה, בערך ב 12:15, הוא אמר שהוא בא לספר את "פיליפ", לקוח ותיק ומוכר, לאחר שפיליפ הגיע, אבא בא אלי ואמר לי שהוא נפל בדרך, סובל מכאבים ולא מצליח לספר, זה אירוע לא שגרתי, אני לא זוכר שהיה מצב כזה. הסתכלתי על אבא וראיתי שהוא סובל, אמרתי לו לשבת ולנוח ואני אספר את פיליפ. 

6. כשסיימתי לספר את פיליפ, ראיתי שאבא לא בטוב, כאוב, מכונס. התעקשתי שנלך לבדוק, למרות שהיו עדיין לקוחות, "חתכתי מוקדם" והסעתי אותו ל"טרם" בני ברק, שם עשו לאבא צילום בכתף שהראה שבר, הם הנחו אותי לקחת את אבא למיון, הייתי צריך להרגיע אותו, נסענו לאיכילוב, למרות שפספסתי את הקידוש בבית, ויצרתי אולי דאגה גדולה יותר, דאגתי לאבא ולמצבו.

7. אחרי שיצאנו מהבית חולים לקחתי את אבא לבית לנוח, כשהוא מוגבל וכאוב, בהמשך, במקביל לעבודתי במספרה, עזרתי לאבא ככל שיכולתי, נרתמנו כולנו, בקניות ובעזרה, עזרה בהסעה והגעה לטיפולים ולבדיקות רפואיות, מפעם לפעם אבא מגיע למספרה, ככה הוא רגיל, הייתי דואג לו לקפה, ומקדיש המון תשומת לב ל"להיות איתו" ולעודד אותו.

8. בסוף אותו החודש, ינואר 2025 הגיע למספרה לקוח שהוא עורך דין, אריאל פרייברג. הוא לקוח קבוע שלנו מזה שנים ואחד מהספרים בשם יהודה מספר אותו בד"כ. במהלך התספורת שוחחנו, והוא שאל איפה אבי ואז סיפרתי לו על מה שאירע לאבא. ידעתי שהוא עו"ד אבל לא ידעתי שהוא עוסק בתחום הנזיקין. סיפרתי לו על הפציעה, והוא אמר לי שזו נחשבת תאונת עבודה ואבא זכאי לזכויות מהביטוח הלאומי, בין היתר, תשלום על הימים בהם נעדר מעבודה.

9. אריאל אמר שזה תחום עיסוקו ואבא ואני שמחנו שייצג אותנו אדם שאנו מכירים. 

10. כמו בנושאים אחרים רציתי להקל על אבא ככל הניתן והצעתי שארכז את כל החומר ואעביר לו העתק דיגיטלי. הוא הנחה אותי לאסוף את המידע הרפואי, וכשעיין במסמכים הסב את תשומת ליבי שבסיכום מהמוקד אליו פנינו, לא צויין שזו תאונה בדרך לעבודה, הוא אמר שיש לכך חשיבו ואז פניתי למזכירות מוקד טר"ם לתקן זאת והם אכן תיקנו והוסיפו.

11. בהמשך הלכתי יחד עם אבא למקום בו הוא נפל, צילמנו את המקום והמפגע ממנו נפל ודיווחתי למוקד.

12. הנני מצהיר כי זהו שמי, זו חתימתי ותוכן תצהירי אמת.
        ______________ 
   								   ירון דהן
אישור
הנני מאשר כי ביום __________ הופיע בפני, עו"ד אריאל פרייברג, במשרדי ברחוב אבא הלל 7, ברמת גן, מר ירון דהן, המוכר לי אישית, ולאחר שהוזהר כי עליו להצהיר את האמת וכי יהיה צפוי לעונשים הקבועים בחוק אם לא יעשה כן, אישר את נכונות הצהרתו וחתם  עליה. 
								__________________
								   אריאל פרייברג , עו"ד



